**LAGLEDER INSTRUKS FOR ALDERSBESTEMTE HSK**

**Hvert lag bør ha lagleder som velges på foreldremøte. En lagleder er bindeleddet mellom spillere, trenere og foreldregruppen.**

**Hovedoppgaver for lagledere:**

* **Ansvar for de praktiske gjøremål omkring laget utenom det håndballtekniske.**
* **Oversikt over lagets spillere med adresse, telefon og foresatte. Denne oversikten legges inn i «Medlemsnett.no» (Kontakt Per Inge Bjerkseter ved spørsmål)**
* **Etablere/oppdatere kommunikasjonsplattform med foreldregruppe, og spillergruppe (spillergruppe fra og med 13 år). For foreldregruppe skal det benyttes felles Facebook gruppe, og for spillere skal appen SPOND benyttes (SPOND er gratis, og er helt lukket)**
* **Sørge for at viktig informasjon som berører laget sendes ut til foreldregruppen.**
* **Ivareta lagets økonomi/lagskasse**
* **Melde på laget til mini- og aktivitetsturneringer, cuper og andre aktiviteter laget blir enige om å delta på**
* **Organisere dugnader (kakelotterier, mini- og aktivitetsturneringer, seriekamper og annet som styret formidler)**
* **Informere om kamper, cuper etc. Felles oppmøtested og avreisetid. Fremmøte på kampsted bør være minimum 45 minutter før kampstart.**
* **Ansvar for/sørge for utfylling av kamprapport ved alle kamper**
* **Når lag deltar på mini- og aktivitetsturnering sørger lagleder for betaling av dommerutgifter. For de yngste alderstrinn til og med 11 år - Husk å ha med kontanter.**
* **Organisere spillerlisens fra det året dette er påkrevd. Spillere uten gyldig lisens kan ikke delta på trening eller kamper før dette er i orden. Forsikring er i lisens.**
* **Hold deg orientert om aktiviteter i klubben generelt samt informasjon for NHF sine sider.**
* **Sørge for videreformidling av informasjon fra styret og sportslig kontakt.**
* **Innkalle til minimum 2 foreldremøter årlig. 1 på høsten og 1 på våren.**
* **Bistå trener ved behov (eks. omberamminger)**